31990R3314
L 318/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 3314/90 AL COMISIEI
din 16 noiembrie 1990
de adaptare la progresul tehnic a Regulamentului (CEE) nr. 3821/85 al Consiliului privind aparatura de înregistrare în domeniul transporturilor rutiere
CONSILIUL COMUNITĂȚILOR EUROPENE,
având în vedere Tratatul de instituire a Comunităților Economice Europene,
având în vedere Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în domeniul transporturilor rutiere (1), în special articolele 17 și 18,
întrucât trebuie să se elimine orice posibilitate de fraudă la utilizarea aparaturii de înregistrare electronice în transporturile rutiere, în special prin întreruperea alimentării aparatului sau a captatorului de distanță sau viteză;
întrucât, în stadiul actual al tehnicii și în lumina experienței acumulate în acest domeniu, este posibil să apară într-o manieră de necontestat pe foile de înregistrare orice întrerupere a alimentării, ceea ce ar permite să se asigure o mai bună aplicare a acestui regulament și să se descurajeze acest tip de utilizare frauduloasă;
întrucât trebuie să se aplice această nouă tehnologie normelor comune de construcție și de instalare aplicabile aparaturii electronice de înregistrare;
întrucât, pentru a asigura o înregistrare eficace și o înregistrare corectă a timpului de conducere în special, timpul de conducere ar trebui să fie înregistrat automat și perioadele de întrerupere a conducerii ar trebui să fie înregistrate în funcție de semnul ce figurează pe dispozitivul de comutare;
întrucât aparatura de înregistrare existentă permite deja o înregistrare automată a timpului de conducere și, ținând cont de experiența acumulată în acest domeniu și de stadiul actual al tehnicii, normele de construcție ale aparaturii de înregistrare trebuie adaptate în consecință;
întrucât dispozițiile prezentului regulament sunt în conformitate cu avizul Comitetului pentru adaptarea Regulamentului (CEE) nr. 3821/85 la progresul tehnic,
ADOPTĂ PREZENTUL REGULAMENT:
Articolul 1
Anexa I din Regulamentul (CEE) nr. 3821/85 se modifică după cum urmează:
(1)
În capitolul II se inserează următorul punct:
7. Pentru aparatura electronică ce funcționează pe bază de semnale transmise electric de către captatorul de distanță și de viteză, orice întrerupere a alimentării mai mare de 100 milisecunde a aparaturii (excepție făcând iluminatul), a alimentării captatorului de distanță și de viteză și orice întrerupere a semnalului captatorului de distanță și de viteză.”
(2)
În capitolul III la litera „(a) Generalități”, punctul 1.3 se înlocuiește cu următorul text:
1.3 Un dispozitiv de marcat ce indică separat pe foaia de înregistrare:
-
orice deschidere a cutiei conținând această foaie;
-
pentru aparatura electronică, așa cum a fost definită la punctul 7 din capitolul II, orice întrerupere a alimentării mai mare de 100 milisecunde a aparaturii (excepție făcând iluminatul), cel mai târziu în momentul realimentării;
-
pentru aparatura electronică, așa cum a fost definită la punctul 7 din capitolul II, orice întrerupere a alimentării mai mare de 100 de milisecunde a captatorului de distanță și de viteză și orice întrerupere a semnalului captatorului de distanță și de viteză.”
(3)
În capitolul III la litera „(c) Dispozitive de înregistrare”, punctul 4.1 se înlocuiește cu următorul text:
4.1 Aparatura trebuie să înregistreze timpul de conducere într-un mod total automat. Trebuie să înregistreze de asemenea, după eventuala manevrare a unei comenzi adecvate, celelalte grupe de timpi prevăzuți la articolul 15 alineatul (3), a doua liniuță, literele (b), (c) și (d) din prezentul regulament, într-un mod diferențiat.”
Articolul 2
De la 1 iulie 1991, statele membre refuză omologarea CEE pentru orice aparatură de înregistrare care nu respectă dispozițiile Regulamentului (CEE) nr. 3821/85 modificat prin prezentul regulament.
Articolul 3
De la 1 ianuarie 1996, aparatura de înregistrare instalată la bordul fiecărui nou vehicul dat în exploatare pentru prima dată trebuie să fie conformă cu dispozițiile Regulamentului (CEE) nr. 3821/85 modificat prin prezentul regulament.
Articolul 4
Prezentul regulament intră în vigoare în a treia zi de la publicarea în Jurnalul Oficial al Comunităților Europene.
Prezentul regulament este obligatoriu în toatele elementele sale și se aplică direct în toate statele membre.
Adoptat la Bruxelles, 16 noiembrie 1990.